Mile - Wikipedia, slobodna enciklopedija

# Mile

### Sa Wikipedije, slobodne enciklopedije

Ostaci temelja crkve u Milama
Detalj ostataka

Mile su bile kraljevsko stolno i saborno mjesto Velikog rusaga bosanskog, te krunidbeno i grobno mjesto bosanskih kraljeva za vrijeme srednjovjekovne Bosne. Osim toga, u to vrijeme u Milama se nalazio i franjevački samostan, a od 1340. biva središte vikarije. Mile se nalaze u neposrednoj blizini Visokog, u današnjem naselju Arnautovići na desnoj strani obale rijeke Bosne i blizu ušća rječice Goruše. Danas je arheološko područje Mile zaštićeni nacionalni spomenik Bosne i Hercegovine.

## [uredi] Uloga

Istraživani dio ovog mjesta je lociran na nekadašnjem neolitskom naselju smještenom u period između 2600-2400 godine p.n.e. Mile se prvi put spominju 1244. godine se kao mjesto gdje se nalazila crkva sv. Kuzme i Damjana, koja je bila posvećena svecima-liječnicima, a koje je bilo posjed bosanske biskupije. Iste godine je ban Stjepan II Kotromanić podigao prvi franjevački samostan sv. Nikole. 1340. godine Mile bivaju sjedište franjevačke vikarije, a samostan je igrao ulogu čuvara javnih isprava. U Milama je krunisan i prvi bosanski kralj Tvrtko I Kotromanić, i to 1377. godine, gdje su krunisani i svi kasniji kraljevi. Osim krunisanja u crkvi u Milama se vršilo i ukopavanje bosanskih banova i kraljeva, i osim prvog bosanskog kralja Tvtka I, tu je ukopan i njegov stric Stjepan II Kotromanić. Kraljevska grobnica je prvotno bila crkva, a kada je postala premalena za zajednicu, ali i krunidbeni ceremonijal, pretvorena je u grobnicu, a izgrađena je nova, veća crkva. Prema Anđeliću, u tim prilikama u manjoj, starijoj crkvi, je najvjerovatnije boravila vladarska porodica.

### [uredi] Grobnice i stećci

Grobovi su ispunjavali unutrašnjost crkve, dok se oko crkve nalazila nekropola stećaka. Otkriveno je preko 100 grobova, a u samoj crkvi otkriveno i istraženo 36. Najzanimljivija je kraljevska grobnica gdje je nadzemni dio sačinjen od kamenih ploča crvenkastosmeđe boje, sa figuralnim ukrasima u plitkom reljefu i jedan fino obrađeni stećak sa podnožjem. Primjetna je fina obrada nadgrobnih ploča što upućuje na vještinu i školovanost klesara. Svi nalazi, materijali, nakiti, i ukrasi su uredno pohranjeni, a neki i izloženi u Zavičajnom muzeju u Visokom.

### [uredi] Ukrasni i nadgrobni ostaci

Od ostataka su uglavnom sačuvani ulomci ukrasne kamene plastike, kao i ulomci nadgrobnih ploča. Na nekim odlomcima su primjetne umjetne mogućnosti, kao i sama izrada što govori o veoma visokom zanatskom nivou. Najupečatljiviji dokazi su na sačuvanom bloku gotičke bifore, dijelovima kraljevske grobnice, i posebno na obrađenom stećku - sljemenjaku. Oko, i u samoj crkvi su pronađeni stećci koji ne odudaraju od uobičajenih i ne pokazuju nikakvu regionalne karakteristike. Uz stećke pronađeno je i nekoliko nadgrobnih ploča u unutrašnjosti crkve.

## [uredi] Spomenici na području Mila

- Najstariji zid u jugoistočnom uglu naosa velike crkve i u okviru romaničke crkve
- Romanička crkva podignuta iznad najstarijeg objekta.
- Starija gotička crkva koja se naslanjala na apsidu romaničke crkve.
- Mlađa ili velika gotička crkva – nastala proširenjem starije gotičke

## [uredi] Također pogledajte

- Visoko u srednjem vijeku
- Stari grad Visoki
- Podvisoki
- Visoko

## [uredi] Izvori

- Proglašenje lokaliteta Mile nacionalnim spomenikom

## [uredi] Vanjski linkovi

- Slike i kratki opis lokaliteta - Turistička zajednica Zeničko-dobojskog kantona

Preuzeto sa: "http://bs.wikipedia.org../../../m/i/l/Mile.html"

Kategorije: Historija Visokog | Topografija srednjovjekovne Bosne

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga